# Irati Bazeta Agirre

Irati Bazeta Agirre (Abadiño, Bizkaia, 1999) sortzailea da, ilustratzailea eta margolaria. 2024an Hariaren isla izeneko proposamenarekin Gerediaga Elkarteak eta Durangoko Udalak sustatutako Durangoko 59. Azokaren Sormen Beka jaso zuen. Euskara jendea gaitzat hartuta, esku hartze artistiko bat egiteko urtebeteko epea izango du sortzaileak.

## Bizitza

Irati Bazetak Gizarte Hezkuntzako ikasketak egin zituen Euskal Herriko Unibertsitatean, 2022an graduatu zen eta promozioko sari berezia jaso zuen.Ilustratzaile dihardu, lanak utzitako denbora baliatzen du ilustrazioak sortzeko, hala ere, marrazketa ez baztertzeko hartutako konpromiso pertsonalari eutsi gura dio.
Bazetak margogintza umetatik landu izan du, eta 2024an Gerediaga Elkarteak eta Durangoko Udalak sustatutako bekaren deialdiaz jakitean aurkeztea erabaki zuen eta Hariaren isla izeneko sorkuntza proposatu zuen.
Bekaren sorkuntza laneko Euskara jendea gaiaz, berriz, euskarari buruz azken boladan hainbat hausnarketa konpartitu zituela aipatu zuen ilustratzaileak, eta ondorioz hainbat galdera sortu zitzaizkiola. “Nor da euskara jendea? Zer dakar euskara jendea izateak? Ba al dugu euskara jendea garen kontzientziarik? Euskaraz bizi edo euskarara heltzeko denok baliabide berak al ditugu? Zein egoeratan sentitu dugu hizkuntza estresa? Hainbat galderatan oinarri hartuta landutako proiektua da”, esplikatu zuen Bazetak. Beraz, proiektuaren bidez gogoeta horiek plazaratzea da bere helburua, eta gainera, sormen prozesuan herritarren partaidetza eskatzeko asmoa ere azaldu zuen.

## Sariak

* 2015ean Abadiño udalak antolatuko ipuin lehiaketan saria jaso zuen.
* 2022an Euskal Herriko Unibertsitatean promozioko sari berezia jaso zuen.
* 2024an Hariaren isla izeneko proposamena aurkeztu zuen Gerediaga Elkarteak eta Durangoko Udalak sustatutako Sormen bekaren zazpigarren deialdian eta 15.000 euroko beka jaso zuen. Margogintzan oinarritutako 10-12 margolanez sortutako instalazio bat prestatuko du abadiñar ilustratzaileak, eta 60. Durangoko Azokan aurkeztuko du emaitza Arte eta Historia Museoan 2025ean,"Euskara jendea" gaitzat hartuta,

## Erreferentziak

* ↑ «Irati Bazeta ilustratzaileak jaso du Durangoko 59. Azokaren Sormen Beka» Berria 2024-12-09 (Noiz kontsultatua: 2024-12-09).
* 1 2 «Acto de graduación de la nueva promoción de la Facultad de Educación de Bilbao» UPV/EHU (Noiz kontsultatua: 2024-12-08).
* ↑ «[BIDEOA: "Kontatu gura dudan zerbait iruditan jartzeko egiten ditut ilustrazioak" - Abadiño»] Anboto.org (Noiz kontsultatua: 2024-12-08).
* ↑ Telebista, dotb Durangaldeko. (2024-12-08). «Irati Bazeta ilustratzaile abadiñarrak jaso du aurtengo Sormen Beka | dotb Durangaldeko Telebista» dotb.eus (Noiz kontsultatua: 2024-12-08).
* ↑ «Ume eta gazteen ipuin lehiaketaren sari banaketa egingo dute - Abadiño» Anboto.org (Noiz kontsultatua: 2024-12-08).
* ↑ «Irati Bazeta ilustratzaileak jaso du aurtengo Sormen Beka, 'Harien isla' proiektuarekin» www.durangokoazoka.eus (Noiz kontsultatua: 2024-12-08).
* ↑ «"Harien isla" Irati Bazetaren proiektuak jaso du Durangoko Azokaren Sormen Beka» EITB 2024-12-08 (Noiz kontsultatua: 2024-12-08).
* ↑ «Irati Bazeta ilustratzaile abadiñarrak jaso du aurtengo Sormen Beka - Durangaldea» Anboto.org (Noiz kontsultatua: 2024-12-08).
* ↑ Buruaga, O.. (2024-12-08). «Irati Bazeta ilustratzaile abadiñarrak irabazi du aurtengo Sormen Beka» Deia (Noiz kontsultatua: 2024-12-08).
* ↑ DURANGON. (2024-12-08). «Irati Bazeta ilustratzaileak jaso du aurtengo Sormen Beka, ‘Harien isla’ izeneko proiektuarekin» durangon.com (Noiz kontsultatua: 2024-12-08).

## Kanpo estekak

* Elkarrizketa: Beti hurbil sentitu dudan lekua da azoka Anboto, 2924.12.13
* Datuak: Q131410111